Diari Oficial de la Generalitat Valenciana


Sumari del DOGV 8064, del 16-06-2017 (2017/5308)

RESOLUCIÓ de 30 de maig de 2017, de la directora general d'Investigació, Innovació, Tecnologia i Qualitat, per la qual es concedeix una beca per a la realització de pràctiques professionals en la Direcció General d'Investigació, Innovació, Tecnologia i Qualitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5308


Data del document
:   30-05-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 30 de maig de 2017, de la directora general d'Investigació, Innovació, Tecnologia i Qualitat, per la qual es concedeix una beca per a la realització de pràctiques professionals en la Direcció General d'Investigació, Innovació, Tecnologia i Qualitat. [2017/5308]  
Per mitjà de l'Ordre 7/2016, de 31 d'agost, de la Conselleria de Sanitat Universal i Salut Pública, s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat (DOGV 7866, 06.09.2016).  
La Resolució de 19 de desembre de 2016, de la Conselleria de Sanitat Universal i Salut Pública, va convocar una beca per a la realització de pràctiques professionals en la Direcció General d'Investigació, Innovació, Tecnologia i Qualitat (DOGV 7976, 09.02.2017).  
En l'article 14 de l'al·ludida Ordre 7/2016 i en el punt huité de la Resolució de 19 de desembre de 2016, s'estableix que la resolució de concessió es publicarà en el Diari Oficial de la Comunitat Valenciana, amb expressió de les bases, programa i crèdit pressupostari a què s'impute la beca atorgada, relació de les persones beneficiàries, quantitats concedides i finalitat.  
L'òrgan encarregat de l'ordenació i instrucció del procediment ha sigut la direcció general amb competències en matèries d'investigació sanitària, avaluació de tecnologies sanitàries, avaluació de qualitat assistencial i seguretat del pacient, atenció i comunicació amb el pacient, acreditació, autorització i registre de centres, serveis i establiments sanitaris i sistemes d'informació per a la salut.  
Per a la valoració de les sol·licituds presentades es va constituir, el 21 de març de l'any en curs, una comissió avaluadora, la composició de la qual està regulada en el punt sisé de la Resolució de 19 de desembre de 2016.  
Constituïda la comissió avaluadora i una vegada complits de forma oportuna amb els tràmits establits en l'article 11 de l'Ordre 7/2016 i vista la proposta de resolució elaborada per la comissió avaluadora, resolc:  
  
Primer. Concessió de la beca  
1. Concedir a la candidata Victoria Josefa Magraner Pla, una beca per a la realització de pràctiques professionals en la Direcció General d'Investigació, Innovació, Tecnologia i Qualitat, per un import de 1.000 euros mensuals, subjectes a les retencions que procedisquen legalment i finançades amb càrrec als Pressupostos de la Generalitat Valenciana per als anys 2017 i 2018, de l'aplicació pressupostària 93.60.87.6214.624.96.8 i la línia de subvenció S4510000. Tot això, subjecte als corresponents ajustos pressupostaris, duts a terme per l'òrgan competent.  
2. El període de duració de la beca serà de 12 mesos, començarà l'1 de juny de 2017 i finalitzarà el 31 de maig de 2018. Transcorregut aquest temps, podrà prorrogar-se, sense necessitat de nova convocatòria, per un període màxim de fins a dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
3. No es constitueix borsa de reserva, tenint en compte que no hi ha cap altra persona candidata que, complint amb els requisits, compareguera a la fase d'entrevista.  
  
Segon. Recursos  
Contra la present resolució, que posa fi a la via administrativa, es podrà interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació. També podrà interposar-se, potestativament, un recurs de reposició davant de l'òrgan que la va dictar, en el termini d'un mes, a comptar des de l'esmentada data, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de maig de 2017.- La consellera de Sanitat Universal i Salut Pública, p. d. (Disposició addicional tercera Ordre 7/2016; DOGV 7866, 06.09.2016), la directora general d'Investigació, Innovació, Tecnologia i Qualitat: Ana María Ávila Peñalver.